Likumprojekta **„Grozījumi Latvijas Republikas valsts robežas likumā”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta 2011.gada 14.jūnija sēdes protokols Nr.36 33.§. Ministru kabineta 2013.gada 12.februāra sēdes protokols Nr.9 15.§. |
| 2. | Pašreizējā situācija un problēmas | Saskaņā ar Valsts pārvaldes iekārtas likuma 18.panta pirmo daļu ministrija ir attiecīgās valsts pārvaldes nozares vadošā (augstākā) iestāde. Ministrija organizē un koordinē likumu un citu normatīvo aktu īstenošanu, tā piedalās nozares politikas izstrādāšanā. Saskaņā ar Ministru kabineta 2003.gada 29.aprīļa noteikumu Nr.242 „Satiksmes ministrijas nolikums” 1.punktu Satiksmes ministrija ir vadošā valsts pārvaldes iestāde transporta un sakaru nozarēs. Transporta nozare ietver dzelzceļa, autosatiksmes, jūrniecības un aviācijas apakš­nozares, kā arī pasažieru pārvadājumu, tranzītpārvadājumu un bīstamo kravu pārvadājumu jomas. Autosatiksmes apakšnozare ietver autotransporta, autoceļu un ceļu satiksmes drošības jomas. Sakaru nozare ietver elektronisko sakaru (arī sakaru un datu pārraides kanālus valsts pārvaldes jomā) un pasta apakšnozares.  2012.gada 16.februārī Saeimā tika pieņemts likums „Grozījumi Latvijas Republikas valsts robežas likumā”, kura 10.1pants paredz, ka reģistrēšanos ārējas sauszemes robežas rindu administrē Satiksmes ministrija, kura šo uzdevumu var deleģēt privātpersonai. Izpildot likumdevēja doto pilnvarojumu Ministru kabinetam noteikt deleģēšanas kārtību un rindā reģistrēto transportlīdzekļu robežas šķērsošanas kārtību, Satiksmes ministrija sagatavoja Ministru kabineta noteikumu projektu „Kārtība un noteikumi par ārējās sauszemes robežas rindas administrēšanas deleģēšanu” un „Kārtība, kādā administrē kravas transportlīdzekļu rindu ārējās sauszemes robežas šķērsošanai”.  Ilgstoši saskaņojot Ministru kabineta noteikumu projektus ar visiem saskaņošanas dalībniekiem neizdevās panākt vienošanos par deleģēšanas kārtību un kritērijiem, kādiem jābūt neierobežojot konkurenci, vienlaicīgi nodrošinot efektīvu un drošu valsts pārvaldes deleģētā uzdevuma izpildi.  Iekšlietu ministrija ir vadošā valsts pārvaldes iestāde iekšlietu nozarē, kas ietver arī valsts robežas drošības apakšnozari.  Robežsardzes likuma 2.panta nosaka, ka Robežsardze ir iekšlietu ministra pārraudzībā esoša tiešās pārvaldes iestāde. Robežsardze ir bruņota, un tās funkcijas ir valsts robežas neaizskaramības nodrošināšana un nelegālās migrācijas novēršana.  Saskaņā ar Robežsardzes likuma 13.pantu Valsts robežsardzes galvenie uzdevumi ir:   1. nepieļaut, ka personas un transportlīdzekļi šķērso valsts robežu, kravas un citas mantas tiek pārvietotas pāri valsts robežai ārpus šim nolūkam noteiktajām vietām vai citā nelikumīgā veidā, atklāt un aizturēt valsts robežas pārkāpējus, kā arī atklāt pierobežas, pierobežas joslas, robežkontroles punktu un robežpārejas punktu režīma pārkāpējus; 2. ir veikt robežkontroli un laist pāri valsts robežai personas, transportlīdzekļus, kravas un citas mantas, ja pareizi noformēti dokumenti, kas dod tiesības šķērsot valsts robežu, un ir pabeigtas robežsargu, muitas un citu valsts dienestu kontroles operācijas 3. organizēt robežpārejas punktu darbu un kopīgi ar muitas un Pārtikas un veterinārā dienesta iestādēm — robežkontroles punktu darbu.   Latvijas Republikas valsts robežas likuma 26.pants nosaka, ka robežšķērsošanas vietās ir spēkā robežšķērsošanas vietas režīms, kas nosaka kārtību, kādā robežšķērsošanas vietā drīkst uzturēties un pārvietoties personas, kā arī kārtību, kādā kompetentās iestādes veic darbības, kas saistītas ar personu laišanu, kā arī mantu un preču pārvietošanu pāri ārējai robežai. Robežšķērsošanas režīmu nodrošina robežkontrolē iesaistītās kompetentās iestādes, bet robežšķērsošanas vietas režīma nodrošināšanas kontroli robežšķērsošanas vietā organizē Valsts robežsardze.  Ievērojot minēto, secināms, ka Valsts robežsardzes funkcijās ietilpst transportlīdzekļu kustības organizācija tikai robežšķērsošanas vietas ietvaros, nevis ārpus tās.  Kā īstermiņa kravas transportlīdzekļu rindu problemātikas risinājums, ievērojot Ministru kabineta 2011.gada 13.decembra sēdes protokola Nr.74, 33.§ 4.punktu, tika panākts, ka līdz likumprojekta „Grozījumi Latvijas Republikas valsts robežas likumā” pieņemšanai un ārējās sauszemes robežas rindas administrēšanas sistēmas ieviešanai Iekšlietu ministrija (Valsts robežsardze), piešķirot papildus finansējumu, nodrošinās ārējās sauszemes robežas rindas administrēšanu. Tādējādi, Valsts robežsardze līdz šim un pašreiz, saņemot papildus finansējumu, nodrošina kravas transportlīdzekļu reģistrēšanu rindā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts paredz Valsts robežsardzei uzdot jaunu funkciju – transportlīdzekļu reģistrāciju rindā. Papildus likumprojekts paredz Ministru kabinetam dot deleģējumu noteikt robežšķērsošanas vietas, kurās transportlīdzekļi tiks reģistrēti rindā un kārtību, kādā transportlīdzekļi tiks reģistrēti rindā un šķērsos ārējo sauszemes robežu.  Pamatā likumprojekts paredz pienākumu personai (autovadītājam) pirms iebraukšanas robežšķērsošanas vietā reģistrēt kravas transportlīdzekli rindā. Minētā kārtība nodrošinās, ka kravas transportlīdzekļi ārējo robežu šķērso rindas kārtībā. |
| 5. | Projekta izstrādē iesaistītās institūcijas | Satiksmes ministrija un Iekšlietu ministrija (Valsts robežsardze) |
| 6. | Iemesli, kādēļ netika nodrošināta sabiedrības līdzdalība | Likumprojekts neierobežo un nesašaurina sabiedrības intereses vai indivīda tiesības. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Likumprojekts attieksies uz fiziskām un juridiskām personām, kuras nodarbojas ar kravu pārvadājumiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | | |
| **Rādītāji** | **2013.gads** | | Turpmākie trīs gadi (tūkst. latu) | | | |
| **2014.gads** | **2015.gads** | **2016.gads** | |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | |
| 1 | 2 | 3 | 4 | 5 | 6 | |
| 1. Budžeta ieņēmumi: | 0 | 0 | 0 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | |
| 1.2. valsts speciālais budžets | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | |
| 2. Budžeta izdevumi: | 0 | +58,9 | +52,4 | +52,4 | +52,4 | |
| 2.1. valsts pamatbudžets | 0 | +58,9 | +52,4 | +52,4 | +52,4 | |
| 2.2. valsts speciālais budžets | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | |
| 3. Finansiālā ietekme: | 0 | -58,9 | -52,4 | -52,4 | -52,4 | |
| 3.1. valsts pamatbudžets | 0 | -58,9 | -52,4 | -52,4 | -52,4 | |
| 3.2. speciālais budžets | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | +58,9 | 0 | 0 | 0 | |
| 0 | 0 | 0 | 0 | |
| 0 | 0 | 0 | 0 | |
| 5. Precizēta finansiālā ietekme: | X | 0 | - 52,4 | - 52,4 | - 52,4 | |
| 5.1. valsts pamatbudžets | 0 | - 52,4 | - 52,4 | - 52,4 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  | | --- | | Lai reģistrētu kravas transportlīdzekļus valsts robežas šķērsošanai Terehovas robežšķērsošanas vietā, Iekšlietu ministrijai (Valsts robežsardzei, budžeta programma 10.00.00 Valsts robežsardzes darbība) nepieciešams finansējums:   * **2013.gadā** – Ls 58 950,   tajā skaitā: IKK 1000 „Atlīdzība” – Ls 16 319, no tā IKK 1100 „Atalgojums” – Ls 12 603, IKK 2000 „Preces un pakalpojumi” – Ls 18 296 un IKK 5000 „Kapitālie izdevumi”– Ls 24335.   * **2014.gadā un turpmāk ik gadu** – Ls 52 410,   tajā skaitā IKK 1000 „Atlīdzība” – Ls 32 352, no tā IKK 1100 „Atalgojums” – Ls 25 523, IKK 2000 „Preces un pakalpojumi” – Ls 20 058.  Detalizēts izdevumu aprēķins pievienots pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Ministru kabineta 2013.gada 15.janvāra rīkojumu Nr.16 „Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” Iekšlietu ministrijai (Valsts robežsardzei) 2013.gadā piešķirti Ls 23 548, lai nodrošinātu kravas transportlīdzekļu reģistrāciju valsts robežas šķērsošanai Terehovas robežšķērsošanas vietā līdz 2013.gada 1.jūlijam. Lai nodrošinātu minētā uzdevuma veikšanas nepārtrauktību 2013.gadā līdz gada beigām, Iekšlietu ministrijai (Valsts robežsardzei) būs nepieciešami papildu finanšu līdzekļi Ls 58 950 apmērā attiecīgo izdevumu segšanai. Finansējums 2013.gadā piešķirams no valsts budžeta programmas „Līdzekļi neparedzētiem gadījumiem”. 2014. gadam un turpmākajiem gadiem finansējums paredzams, attiecīgi palielinot bāzes izdevumus Iekšlietu ministrijai.  Ja Ministru kabineta noteikumos, kas tiks izdoti uz likuma pamata, tiks noteikts lielāks robežšķērsošanas vietu skaits, kuros jānodrošina kravas transportlīdzekļu reģistrācija valsts robežas šķērsošanai, Iekšlietu ministrijai (Valsts robežsardzei) būs nepieciešams piešķirt papildu finansējumu. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams sagatavot:  1. Ministru kabineta noteikumu projektu, kas noteiks valsts robežšķērsošanas vietas, kurās transportlīdzekļi tiek reģistrēti rindā un kārtību, kādā ārējās sauszemes robežas rindā reģistrētie transportlīdzekļi šķērso ārējo sauszemes robežu.  2. Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””.  Par projektu izstrādi un virzību atbildīgā ir Iekšlietu ministrija. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Iekšlietu ministrija (Valsts robežsardze) |
| 2. | Projekta izpildes ietekme uz pārvaldes funkcijām | Tiks paplašinātas Valsts robežsardzes funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Normatīvā akta izpilde tiks nodrošināta esošo valsts institūciju funkciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

### Satiksmes ministrs A.Ronis

Vīza: Valsts sekretārs A.Matīss

25.02.2013 15:35

L.Pūce, 67028016

Linda.Puce@sam.gov.lv